ຫ້າທິມ ແຂ່ງຂັນ ເຕະບານໂລກ ກຳລັງ​ຍາດເອົາ ສອງ​ບ່ອນ ເພື່ອເຂົ້າໄປຫຼຼິ້ນ ໃນຮອບ 2 (ສະໄລດ໌)
ຫ້າ​ທິມກຳລັງ​ແຂ່ງຂັນ​ກັນ ​ເພື່ອ​​ຍາດເອົາສອງ​ບ່ອນ ທີ່ຍັງບໍ່ທັນມີ ການຕັດສິນຊີ້ຂາດ​ເທື່ອ ເພື່ອຈະໄດ້ເຂົ້າໄປຫຼິ້ນ ໃນ​ຮອບ 16 ​ທີມ ໃນການແຂ່ງຂັນເຕະບານໂລກ ມື້ນີ້.
ຫ້າທິມກຳລັງແຂ່ງຂັນກັນເພື່ອຍາດເອົາສອງບ່ອນທີ່ຍັງບໍ່ ທັນມີການຕັດສິນຊີ້ຂາດເທື່ອ ໃນການແຂ່ງຂັນເຕະບານ ໂລກ ຮອບ 16 ທີມ ໃນຂະນະທີ່ສອງກຸ່ມມ້ວນ ທ້າຍການ ແຂ່ງຂັນຂອງເຂົາເຈົ້າ ທີ່ບຣາຊິລ ໃນວັນອັງຄານມື້ນີ້ ຢູ່ໃນກຸ່ມ C ໂຄລອມເບຍ ຊຶ່ງໄດ້ເຂົ້າຮອບ 16 ທີມໄປແລ້ວ ນັ້ນ ຈະສູ້ກັບຍີ່ປຸ່ນ ໃນຂະນະທີ່ ໄອວໍຣີໂຄສຈະໄດ້ເຂົ້າໄປ "ຫຼິ້ນໃນຮອບດັ່ງກ່າວຖ້າຫາກຊະນະກຣິສ ທັງກຣິສ ແລະຍີ່ປຸ່ນ ຕ່າງກໍຕ້ອງການໄຊຊະນະເພື່ອຈະມີ ໂອກາດໄດ້ເຂົ້າໄປຫຼິ້ນ ໃນຮອບ 16 ທີມ ໃນກຸ່ມ D ອູຣຸໄກວ ຕ້ອງຊະນະອີຕາລີ ຈຶ່ງຈະໄດ້ເຂົ້າໄປຫລິ້ນ ໃນຮອບຕໍ່ໄປ ໃນຂະນະທີ່ ອີຕາລີ ຕ້ອງການແຕ່ພຽງສະເໝີກັນເທົ່ານັ້ນ ກໍຈະໄດ້ເປັນທີນຶ່ງໃນ ສາຍແລ້ວ ຄອັສຕາຣິກາ ໄດ້ຮັບຄະແນນພຽງພໍ ທີ່ຈະກ້າວເຂົ້າໄປຫລິ້ນໃນຮອບຕໍ່ໄປ ແລະຈະສູ້ກັບ ທິມອັງກິດ ທີ່ຍັງບໍ່ທັນໄດ້ຊະນະຈັກເທື່ອ ບຣາຊິລ ເມັກຊິໂກ ຊີເລ ແລະເນເທິແລນ ຕ່າງກໍໄດ້ຮັບການຄ້ຳປະກັນວ່າຈະ ໄດ້ເຂົ້າໄປ ຫລິ້ນໃນຮອບ 16 ທີມ ຫລັງຈາກໄດ້ຊະນະໃນວັນຈັນວານນີ້ ບຣາຊິລ ໄດ້ຊະນະກາເມຣຸນ ຢູ່ທີ່ນະຄອນຫລວງ Brasilia 4 ປະຕູຕໍ່ 1 ໂດຍ ເປັນທີນຶ່ງ ໃນກຸ່ມ A ຊຶ່ງໄດ້ທັງໝົດເຈັດຄະແນນ ເມັກຊິໂກ ກໍໄດ້ເຈັດຄະແນນເຊັ່ນດຽວກັນ ຫລັງ ຈາກໄດ້ຊະນະໂຄຣເອເຊຍ 3 ປະຕູຕໍ່ 1 ທີ່ Recife ແຕ່ວ່າບຣາຊິລ ສາມາດເຕະເຂົ້າ ປະຕູໄດ້ຫລາຍກວ່າ ຢູ່ໃນກຸ່ມ B ເນເທິແລນ ໄດ້ຊະນະ ຊີເລ່ 2 ປະຕູຕໍ່ 0 ຢູ່ທີ່ນະຄອນ Sao Paulo ທັງສອງ ຕ່າງມີສິດເຂົ້າໄປຫລິ້ນໃນຮອບທີສອງ ສະ ເປນ ຜູ້ປ້ອງກັນແຊມ ໄດ້ປິດທ້າຍການແຂ່ງຂັນ ໂດຍຊະນະອອສເຕຣເລຍ 3 ປະຕູ ຕໍ່ 0 ໃນວັນຈັນວານນີ້ທີ່ເມືອງ Curitiba ແຕ່ວ່າທັງສອງທີມກຳລັງມຸ້ງໜ້າກັບບ້ານ ໃນຮອບຕໍ່ໄປ ບຣາຊິລຈະປະເຊີນໜ້າກັບຊີເລ່ ແລະເນເທິແລນ ຈະຫລີ້ນກັບ ເມັກຊິໂກ